# Luteranismo

| Luteranismo |
| --- |
|

|  |
| --- |
|  |

 |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Instancia de
familia confesional cristiá relixión organización  |
|  Subclase de
protestantismo  |
|  Epónimo
Martiño Lutero  |

 |
|

| Características |
| --- |
|  Relixión
 cristianismo  |

 |
|

| Implicados |
| --- |
|  Practicado por
pastor luterano  |
|  Fundador/a
 Martiño Lutero  |

 |
|

| Datas |
| --- |
|  Fundación / creación
31 de outubro de 1517 25 de maio de 1521  |

 |
|

| Historia |
| --- |
|  Historia
historia do luteranismo  |

 |
|

| Cifras e dimensións |
| --- |
|

|  |  |
| --- | --- |
|

|  |
| --- |
|  Número de membros    70  |

 |

 |

 |
|

| Códigos e identificadores |
| --- |
|

|  |  |
| --- | --- |
| VIAF | 129004412  |
| Freebase | /m/04pk9  |

 |

 |
|

| Fontes e ligazóns |
| --- |
|  Descrito pola fonte
* *Enciclopedia soviética armenia, volume 4* pp. 644
* *Vlastenský slovník historický* "Q23904544 "
* *Enciclopedia Católica* "Catholic Encyclopedia (1913)/Lutheranism (en) "
* *Collier's New Encyclopedia* "Collier's New Encyclopedia (1921)/Lutherans (en) "
* *Dicionario Enciclopédico Granat* "Q125547291 "
* *Encyclopædia Britannica* "1911 Encyclopædia Britannica/Lutherans (en) "
* *The Nuttall Encyclopædia*
* *Grande Enciclopedia Soviética (1926 - 1947)* "Q117218595 "
* *Dicionario Enciclopédico Brockhaus e Efron* "Q24462666 "
* *Pequeno Dicionario Enciclopédico de Brockhaus e Efron* "Q24763498 "
* *Grande Enciclopedia Soviética (1926 - 1947)* "Q128404375 "
 |
|   |

 |
| Wikidata C:Commons |

O **luteranismo** é o movemento relixioso cristián que comezou coas ensinanzas teolóxicas de Martiño Lutero no século XVI que serviron de base á Reforma protestante que conduciu á súa separación da igrexa católica e a formación do protestantismo. A certeza bíblica que tivo de que Deus non xulga as persoas polas súas obras, boas ou malas, senón máis ben a causa da súa fe, proporciona a Lutero a raíz fundamental do seu pensamento. Así, o luteranismo inspírase en tres principios angulares: a xustificación pola fe, o sacerdocio universal e a autoridade da Biblia.

O ataque comezado por Lutero baséase no concepto de xustificación pola fe, que negaba toda teoría romana sobre os méritos da salvación e a mediación dos santos. Denunciou tamén as que consideraba falsas seguridades de salvación ofrecidas por Roma a través da venda de indulxencias e a obtención dos perdóns.

O luteranismo rexeita a primacía e autoridade romana do papado. Nega a tradición dogmática e a existencia do purgatorio. O movemento protestante iniciado por Lutero afirma o valor único das Escrituras, e a supremacía da fe en Xesucristo. Lutero desenvolve a doutrina do Sacerdocio Universal, onde afirma que as Escrituras son intelixibles para tódolos crentes e que cada un, libremente, pode examinalas. Lutero busca transformar a cada crente no seu propio sacerdote.

A data simbólica da reforma foi o 31 de outubro de 1517 e para 1555 o luteranismo estaba firmemente asentado no norte, centro e leste de Alemaña, en Escandinavia, Letonia, Bohemia e Transilvania e a contrarreforma católica impediu que se establecera ou expulsou o luteranismo de gran parte do leste e o sur de Europa.

No século XVII en paralelo no luteranismo apareceron dúas tendencias contrapostas, o sincretismo que se circunscribía á teoloxía e que avogaba por unha concordia entre as igrexas, distinguindo entre verdades fundamentais que eran patrimonio de todas as confesións e secundarias, a outra tendencia foi o pietismo que avogaba por un reavivamento da relixiosidade popular combinando a énfase luterana na doutrina bíblica coa énfase puritana na piedade individual e unha vida cristiá vigorosa.

Na actualidade hai setenta millóns de fieis membros de igrexas luteranas que se agrupan en tres asociacións de igrexas luteranas, a Federación Luterana Internacional (66 millóns de fieis), o Consello Luterano Internacional e a Conferencia Evanxélica de Confesión Luterana, asemade catrocentos millóns de protestantes teñen a súa orixe na doutrina de Lutero.

## Véxase tamén

### Outros artigos

* Luteranismo en Estonia

---

|  |  |
| --- | --- |
|  |  *Este artigo sobre relixión é, polo de agora, só un bosquexo. Traballa nel para axudar a contribuír a que a Galipedia mellore e medre.*  *Existen igualmente outros artigos relacionados con este tema nos que tamén podes contribuír.* |

---